|  |  |  |
| --- | --- | --- |
| Stema%20(100px) | **REPUBLIKA E KOSOVËS****REPUBLIKA KOSOVA/REPUBLIC OF KOSOVA****KOMUNA E GJILANIT****OPŠTINA GNJILANE/MUNICIPAL GJILAN/GILAN BELEDIYESI** | Description: Prova14 |

**RAPORTI I PUNËS 6-MUJORE**

**DREJTORIA PËR MBROJTJE DHE SHPËTIM**

***Qershor 2022, Gjilan***

Drejtoria për Mbrojtje dhe Shpëtim në periudhën gjashtë mujore Janar-Qershor të vitit 2022 aktivitetin e saj e bazon në Planin e Punës së DMSH-së.

Ecuria e punës së Drejtorisë për Mbrojtje dhe Shpëtim (DMSH) mbështetet, në rregulloret dhe ligjet në fuqi, si në:

* Ligjin mbi Fatkeqësitë Natyrore dhe Fatkeqësitë Tjera, me nr;04/L-027;
* Ligjin e Mbrojtjes nga Zjarri nr. 04/L-012,
* Ligjin për Zjarre fikje dhe Shpëtim me nr: 04/L-049,
* Ligjin përkatës Komunal, Udhëzimet, Rregulloret përkatëse të lëmisë së emergjencave, të cilat kanë fushë veprimtarinë në menaxhimin e situatave emergjente duke bërë identifikimin, lajmërimin dhe alarmimin me kohë të situatave të cilat kanë të bëjnë me rrezikun e jetës së njerëzve dhe të mirave materiale në Komunën tonë, për të cilën veprimtari ka hartuar edhe plane konkrete si Planin e Vlerësimit të Rrezikut, Planin Operativ Emergjent, plane kontingjente etj.

Duke u bazuar në përgjegjësit e saja DMSH, ka marrë masa të nevojshme për parandalimin e fatkeqësive si dhe ka përcjellur aktivitetet e subjekteve relevante duke bërë koordinimin me to varësisht nga karakteri, lloji dhe përmasat e fatkeqësisë – shkallës emergjente.

Puna e drejtorisë është në varësi nga faktorët natyror por edhe faktorëve të tjerë, njerëzor dhe teknologjik, andaj edhe bëhet sipas intensitetit që përcaktohet nga kushtet e përgjithshme shoqërore dhe klimatike.

Prandaj, në kuadër të tërë kësaj, paraqesim raportin sipas kronologjisë së zhvilluar për gjashtëmujorin e parë të këtij viti.

Kemi realizuar takim njoftues me stafin e DMSH, NJPZSH dhe inspektorët e preventives, ku jemi informuar rreth gjendjes në DMSH, sfidave, angazhimeve, pritjeve dhe objektivave për 2022.

Gjithashtu kemi filluar me planifikimin për vitin 2022 në bazë të objektivave që i kemi përcaktuar për këtë vit.

**Takimet:**

* Koordinatorin e Qendrës Regjionale të thirrjeve (112)
* KOMZJARR të NJPZSH (kontaktet dhe koordinimin e kemi të rregullt)
* Përfaqësues të Stacionit Policor të Gjilanit.
* FSK në Kazermën e Regjimentit të Reagimit të Shpejtë në Gjilan.
* Takim koordinues rreth funksionalizimit të MR.
* Kemi pasur një takim me drejtorin e Kryqit të Kuq me qëllim të koordinimit të aktiviteteve të përbashkëta. Kemi pasur një vizitë njoftuese nga përfaqësuesit e KFOR turk (NALT)
* Takim pune bashkë me NJZPSH- Gjilan, me drejtorin e SHP dhe KOMNJPZSH-Viti, me drejtorin e DMSH Kamenicë dhe KOMNJPZSH Kamenicë, me drejtorin e SHP të Komunës së Parteshit rreth bashkëpunimit dhe koordinimit të aktiviteteve, si dhe rreth idesë së nënshkrimit të marrëveshjeve në mes Komunave, dhe drejtorive të lartcekura.
* Me 08 Mars kanë qenë në vizitë një delegacion i AME: Zv drejtori, kryeinspektori, shefi i zjarr fikjes dhe koordinatori i 112. Gjithashtu takimi ka vazhduar edhe në NJPZSH dhe me inspektoret e preventives. I kemi njoftuar me gjendjen në DMSH, objektivat, sfidat dhe në përgjithësi me gjendjen në këtë fushë.
* Kemi realizuar së bashku me NJPZSH takim pune me Stacionin Policor dhe përgjegjësen regjionale të Policisë rreth bashkëpunimit dhe koordinimit të aktiviteteve në aksidente dhe situate emergjente.
* Kemi realizuar një takim me përfaqësuesit e EULEX rreth MR ku ka marrë pjesë edhe përfaqësuesi i PK.
* Gjithashtu koordinimi me përfaqësuesin e PK ka vazhduar dhe jemi afër përpilimit të listës së anëtarëve për MR.
* Kemi realizuar në takim me përfaqësuesit e BE dhe PK rreth organizimit të trajnimit dyditor (14-15 Prill) për anëtarët e MR
* Bashkë me Kryetarin e Komunës kemi realizuar një takim njoftues me shoqatën e Pensionistëve të TMK, FSK dhe “ELITA” rreth bashkëpunimit dhe ndihmës që mund të ofroj shoqata në raste të emergjencave në Komunën tonë. Kemi realizuar takime pune me grupin punues rreth aksionit të pastrimit.

**Aktivitetet e realizuara**:

* Duke qenë se DMSH ka përcaktuar objektivat kryesor të saj, fokusi kryesor do të jetë parandalimi, meqë në organikë ka zyrtarë dhe inspektor të preventives dhe gjatë kësaj periudhe në takimet e stafit si prioritet kemi nxjerrë nevojën e rishikimit të dokumentit të Vlerësimit të Rrezikut në komunën tonë gjatë muajve në vijim (sipas planit të punës).
* Inspektim i strehimoreve kolektive, ku pas shikimit të gjendjes së tyre është konstatuar se gjendja është shumë të keqe sa i përket funksionalitetit, pastërtisë dhe shumica e tyre janë të uzurpuara nga banorët.
* Ka vazhduar puna gjatë kësaj periudhe për të nxjerrë dokumentacionin e strehimoreve kolektive në mënyrë që të vërtetohet pronësia e tyre.
* Në kuadër të kësaj problematike (rreth strehimoreve) së bashku me inspektorin e FNFT kemi vizituar arkivin ndërkomunal për të identifikuer pronat e strehimoreve kolektive.
* Gjithashtu jemi në koordinim edhe me drejtoritë relevante rreth kësaj çështje.
* Vazhdon mbledhja e dokumentacionit rreth pronësisë së strehimoreve publike (arkivi ndërkomunal). Është bërë skanimi dixhital për 7 strehimore.
* Aktivitetet tjera administrative dhe financiare janë realizuar sipas nevojës dhe kërkesave.
* Kemi vizituar dhe shirituar rrethojën e fushës së futbollit në lagjen “Dardania” rrethojë e cila paraqet rrezik për fëmijët që luajnë në këtë fushë.
* Kemi marrë pjesën në fushatën për vetëdijësimin e qytetarëve kundër ndezjes së zjarreve (shpërndarja e materialeve informuese), realizuar nga DMSH dhe PK.
* Një brifing informues është mbajtur me AB rreth objektivave dhe qëllimit të auditimit.
* Vizitë në terren së bashku me Drejtorin e Kadastrit rreth përcaktimit të lokacionit të varrezave për kafshë.
* Është përpiluar dhe dorëzuar te zyra e Kryetarit lista me emrat e anëtarve të MR.
* Kemi bërë rishiritimin e rrethojës së fushës së futbollit në lagjen Dardania.
* Kemi lëshuar një pëlqim rreth qasjes së ekipeve emergjente për një aterim të helikopterit te aeroporti bujqësor (autotregu) në Gjilan.
* NJPZH është paisur edhe me 21 aparate për frymëmarrje nga AME.
* NJPZH ka ndihmuar në fikjen e zjarreve Komunën e Kamenicës me një ekip më dt. 25 Mars, dhe Komunën e Novo Bërdes më dt. 6 prill.
* Kemi nënshkruar kontratën deri në fund të vitit me SHZV dhe njëherit është marrë vendim që të ketë rritje të pagës mujore për këtë vit.
* NJPZSH është pajisur me një gjenerator (60 KW) nga DKRS.
* **Kemi kthyer mbrapa Pushkën Impulsive e cila ka qenë planifikuar për NJPZSH sepse nuk ka qenë sipas specifikacionit dhe kërkesës (Kontraktori ka sjellur Pompë Impulsive).**
* Kemi organizuar dy takim pune me kryetarët e këshillave të fshatrave rreth koordinimit të veprimeve rreth zjarrëvënies dhe pastrimit të ambientit si dhe janë ngritur edhe shqetësimet tjera me të cilat ballafaqohen banorët.
* Kemi percjellur një kërkesë në AME për interpretim ligjor rreth gjobave nga inspektori i FNFT.
* Me vendim të Kryetarit është themeluar grupi punues për hartimin e dokumentit të Vlerësimit të Rrezikut për Komunën e Gjilanit.

Në javët në vijim do të intervenojmë në pastrimin nga mbeturinat e lumit Stanishor te Rr. “Muharrem Kurteshi” (në një gjatësi rreth 400 m) si dhe dy pika kritike të lumit në fsh. Livoq dhe disa intervenime tjera të identifikuara gjatë vizitave në teren.

Gjatë muajit Korrik presim të pajisemi me një një donacion nga bashkëatdhetarët në Gjermani. Donacioni është automjet me shkallë hidraulike 30m lartësi për nevojat e NJPZSH në Gjilan.

**Trajnimet:**

* Trajnim në Vushtrri (19-21 Prill) nga AME në temën Vlerësimi i Rrezikut (VRR) pjesëmarrës drejtori i DMSH dhe Inspektori i FNFT.
* Një zyrtar i DMSH në muajin Prill ka marrë pjesë në trajnimin e realizuar nga BIRN në temën: “Standardet e menagjimit të rrjeteve sociale dhe komunikimi me publikun në raste të krizave”
* Është realizuar trajnimi i MR më 04-15 prill, ku është bërë edhe çertifikimi i pjesëmarrësve në trajnim. Trajnimi është realizuar me instruktorët nga Britania e Madhe.
* Kemi marrë pjesë në punëtorinë e organizuar nga BIRN më 12 Maj në temën “Parandalimi i përhapjes së ekstremizmit të dhunshëm dhe terrorizmit në Kosovë”
* Më 2 - 3 Qershor është realizuar punëtoria (Workshop) rreth dokumentit të Vlerësimit të Rrezikut ku pjesëmarrës kanë qenë drejtoritë dhe kompanitë komunale dhe mekanizmat tjerë të nevojshëm sipas ligjit. Punëtoria është realizuar nga instruktorët e AME.

Në kuadër të objektivave që dalin nga Plani Vjetor i Punës së DMSH-së, në kuadër Objektivit nr. 1 të Nënobjektivit 1.4 (masave parandaluese) dhe aktivitetit 1.4.5 (Identifikimi i gjendjes të Rrjedhave natyrore, prrojëve dhe lumenjve që shkaktojnë vërshime dhe përmbytje), në këtë periudhe kemi realizuar vlerësimin e gjendjes së pjesës së sipërme të pellgut të rrjedhës që derdhët në lumin Morava.

* Pellgun e lumit Mirusha deri në Pogragjë, përfshi edhe lumin e Sllubicës
* Përroin e Kufcës dhe Stan ishorit deri te ura afër kazermës së FSK-së.
* Pellgun e lumit Përlepnica deri në Dobërqan, përfshi edhe përroin e Kosaqës
* Pellgun e lumit Livoç, përfshi rrjedhën e lagjes së qytetit ,,Qarku,,

**Vlerësimi i gjendjes së prrockës së Kufcës dhe lumit Stanishor**

Nga shikimi i gjendjes, është vlerësuar së në rast të shtimit të reshurave pranverore, mund të ketë dalje nga shtrati i lumit të Stanishorit dhe përroit të Kufcës kryesisht nga mbushjet me material inert, plastikë dhe aluvione.

**Gjendja:**

**Situacioni i parë, Përroska e Kufcës:**

Prrocka e Kufcës daljen kryesore e te ura e cila përshkon trupin e rrugës Kufcë – Gjilan. Si rezultat i mbushjeve, ura është e mbushur dhe nga ky shkak nuk ka kapacitet të përballoj prurjet në rast të reshjeve me intensitet të larë. Konfiguracioni i terrenit te vendi ku është ura, favorizon përmbytjen e anës së majtë, ku zakonisht uji përfshinë lagjen e re e cila ndodhet në mes të rrugës qarkore dhe rrugës regjionale Gjilan - Bujanovc.

Gjithashtu, për shkak të mbushjeve dhe urave të improvizuara gjatë gjithë shtratit të kësaj përroske deri në daljen në rrugën qarkore, është zvogëluar vëllimi i shtratit, gjë që do të shkaktonte përmbytje në të dy anët e rrugës.

Në problem shtesë në këtë pjesë është dëmtimi i kanalizimit të fshatit Kufcë i cili nuk shkarkohet në kanalizimin e qytetit, por në hyrje të urës së përrockës së Kufcës.

**Masat e nevojshme:**

Meqë kjo pjesë është e planifikuar që të ketë ndërhyrje të thellë, si masë e nevojshme për mbrojtje nga përmbytjet eventuale pranverore, është e nevojshme:

1. Të bëhet pastrimi i urës së përroskës së Kufcës;
2. Të bëhet pastrimi i shtratin nga materialet inerte dhe aluvionet
3. Të eliminohen urat e improvizuara që nuk kanë kapacitete për të përballuar prurjet
4. Të rregullohet çështja e kanalizimit në fshatin Kufcë.

Është intervenuar në 5 pika kritike në zhbllokimin e rrjedhës së lumit Stanishor dhe kanalit kullues përgjatë rrugës së fshatit Kufcë.

* Është bërë hapja e e shtratit të kanalit nën urë në rrugën e fshatit Kufcë, e cila thuajse ka qenë e bllokuar.(rreth 90% e bllokuar)
* Është bërë pastrimi i kanalit kullues përgjatë rrugës për fshatit Kufcë rreth 1.3 km.
* Është pastruar lumi afër udhëkryqit në rrugën qarkore, rruga për në fshatin Kufcë.
* Është bërë pastrimi dhe thellimi rreth 150 m afër qendrës së shëndetit mental.
* Është bërë pastrimi dhe thellimi i lumit Stanishor rreth 200 m prej çezmës së Porodinit, si dhe është shtuar rruga me zhavorr rreth 400 m.
* Në kuadër të objektivave që dalin nga plani vjetor i drejtorisë, në kuadër të pikës 1.3 (Planifikimet Strategjike) dhe aktivitetit 1.3.1 (Rishikimi i Dokumentit të Vlerësimit të Rrezikut), kemi realizuar pjesën e Përgatitja e Koncept – Dokumenteve (Sistemin e Integruar të Menaxhimit të Emergjencave dhe Planin e Reagimit Kombëtar)

**Aktiviteti inspektorit të FNFT për periudhën gjashtëmujore, Janar - Qershor 2022**

Gjatë kësaj periudhe raportimi kemi vizituar përroskat ku mund të kenë përballje me rreziqe nga vërshimet dhe përmbytjet.

Kemi inspektuar 38 pika të shitjeve të derivateve të naftës, benzinës dhe gazit ku 99% e tyre nuk i kanë planet e kërkuara sipas Ligjeve në fuqi:

* Planin e Reagimit Emergjent.
* Planin e vlerësimit të Rrezikut.
* Instalimet e Rrymës dhe Rrufepritësit.
* Më 21 mars është mbajtur një aktivitet për “Ditën Ndërkombëtare të Pyjeve” me Policinë e Kosovës, Agjencionin Pyjor të Kosovës, OJQ “Gruja Hyjnore” dhe “Fuqia e Bashkimit Rinor”. Në këtë aktivitet sensibilizues për të vetëdijesuar qytetarët për rëndësinë jetike të pyjeve, mbrojtjen, ruajtjen e tyre nga prerjet ilegale dhe ndezjen e tyre.

**Inspektime te qendrat tregtare dhe prodhuese**

Kemi kryer inspektime në Qendra Tregtare dhe Prodhuese dhe tek Deponia e Mbeturinave në fshatin Velekincë, me qëllim të verifikimin nëse janë të pajisura me plan për reagim dhe evakuim, rrufepritës, instalime përkatëse të rrymës, etj.

**Inspektime në Shkollat fillore në Gjilan**

* SHFMU “Thimi Mitko” në Gjilan;
* SHFMU “Musa Zajmi” në Gjilan;
* SHFMU “Abaz Ajeti” në Gjilan,;
* SHFMU “Mulla Idriz Gjilani” në fshatin Velekincë;
* Qerdhja në Dardani dhe Integj në Gjilan.

**Inspektime të pa planifikuara**

Gjatë kësaj periudhe, me kërkesa të qytetarëve, kemi kryer inspektime në disa vendbanime për çështje të mbeturinave, rrezikimit nga rryma, etj.

**Raporti gjashtëmujor i punës së Inspektorëve të parandalimit/preventivës Janar - Qershor**

Në periudhën raportuese janë kryer inspektime të rregullta me ç’rast janë hartuar procesverbale, gjithashtu janë lëshuar vërtetime mbi gjendjen e sigurisë nga zjarri të strukturave të ndryshme, vërtetime mbi zjarrin e ndodhur në objekte të ndryshme, kryesisht të sektorit privat, njoftime për njësinë e hetuesisë të Policisë së Kosovës në Gjilan, kurse pëlqime të dokumentacioneve teknike në sektorin privat në komunën e Gjilanit në këtë periudhë kanë qenë gjithsejtë 5, nga të cilët 4 në sektorin privat dhe 1 në sektorin publik.

Në vijim do të paraqesim pasqyrën tabelore të punëve të kryera gjatë periudhës në fjalë.

**Pasqyra tabelare e punëve të kryera për gjashtë mujorin e punës (Janar – Qershor 2022)**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Komuna | Inspektimet | Sektori i Pasurisë | Numri i objekteve të inspektuara sipas kategorisë |  Nr. i masave të propozuara | Nr. i aktvendimeve të marra |  Numri i masave të urdhëruara | Nr. i masave të verifikuara | Nr. i masave që u ka skaduar afati | Nr. i masave që nuk u ka skaduar afati | Nr. i kërkesave për inicim të procedurës kundërvajtësve | Nr. i personave të përfshirë në procedurë | Nr. i raporteve mbi zjarrin | Nr. i pëlqimeve në dok. Inventarit teknik | Nr. i vend shikimeve të zjarrit |
| Gjilan | Themelore | Rregullt | Jashtëzakonshëm | verifikues | Gjithsej | Shoqërorë | Privat | Gjithsej | I | II | III | IV | **Gjithsej** |  | **Gjithsej** | Me procedurë të rregullt | Me procedurë të shkurtë |  | **Gjithsej** | Të kryera | Të pakryera | Në vazhdimësi |  |  |  |  |  |  |  |
| 35 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 | 26 | 27 | 28 | 29 | 30 |
| 10 | 29 | - | - | 21 | 2 | 45 | 68 | 21 | 14 | 4 | - | 29 | 154 | 3 | 3 | - | 26 | 99 | 82 | - | 17 | - | 17 |  |  | 21 | 5 | 21 |
| 35 | **10** | **29** | **-** | **-** | **21** | **2** | **45** | **68** | **21** | **14** | **4** | **-** | **23** | **154** | **3** | **3** | **-** | **26** | **99** | **82** | **-** | **17** | **-** | **17** | **-** | **-** | **21** | **5** | **21** |

|  |  |  |  |  |  |
| --- | --- | --- | --- | --- | --- |
| Komuna Gjilan | Sektori i Pasurisë | Aksident komunikacioni | Vërtetim zjarri | Vërtetim mbi gjendjen e sigurisë nga zjarri | Njoftime PK |
| Shoqëror | Privat | Gjithsej |  |  |  |  |
| 1. | 2 | 3 | 4 | 5 | 6 | 7 | 8 |
| 9 |  | 7 | 7 | - | 5 | 2 | 2 |
| 9 | **-** | **9** | **9** | **-** | **5** | **2** | **2** |

**Intervenimet e NJPZSH-së**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 2022 | Numri i përgjigjeve në dalje | Numri i zjarreve | Numri i teknike | Numri i shërbimeve | Aksidente Rrugore | Vërshime | Të rejshura | Të lënduar | Të vdekur | Gjithsej |
| **zj** | **qyt** | **tot** | **zj** | **qyt** | **tot** |
| Janar | **35** | **32** | **3** | **0** | **0** | **0** | **0** | **0** | **0** | **0** | **0** | **0** | **0** | **35** |
| Shkurt | **37** | **30** | **2** | **1** | **4** | **0** | **0** | **0** | **5** | **5** | **0** | **2** | **2** | **37** |
| Mars | **91** | **82** | **9** | **0** | **0** | **0** | **0** | **0** | **0** | **0** | **0** | **0** | **0** | **91** |
| Prill | **47** | **35** | **10** | **0** | **2** | **0** | **0** | **1** | **3** | **4** | **0** | **0** | **0** | **47** |
| Maj | **32** | **23** | **4** | **0** | **3** | **1** | **1** | **0** | **4** | **4** | **0** | **0** | **0** | **32** |
| Qershor | **15** | **8** | **2** | **0** | **1** | **3** | **1** | **0** | **0** | **0** | **0** | **1** | **1** | **15** |
| Gjithsej | **257** |

Raporti i shpenzimeve financiare:

Për periudhën 6 mujore në DMSH mjete të alokuara nga kategoria mallëra dhe shërbime kanë qenë si vijon:

* Të alokuara          49.000.00€
* Të shpenzuara      38.313.01€ (Të paguara 31.719.91€, në procedure për pagesë janë: 6.593.10€)
* Të lira                   10.686.99€

Për periudhën 6 mujore në DMSH mjete të alokuara nga kategoria shërbime komunale kanë qenë si vijon:

* Të alokuara           2.200.00€
* Të shpenzuara       2.152.37€ (Të paguara 1.568.26€, në procedure për pagesë 584.11€)

Të lira                    47.63€.